Diari Oficial de la Generalitat Valenciana


Sumari del DOGV 7638, del 19-10-2015 (2015/8326)

Notificació de la sentència i les interlocutòries d'aclariment dictades en el procediment ordinari número 575/2005.
-------------------------------------------------------------------------------------------------------------------

### Dades del document

Número de DOGV
:   7638

Data del DOGV
:   19-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8326


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència i les interlocutòries d'aclariment dictades en el procediment ordinari número 575/2005. [2015/8326]  
Demandant: Rafael Mira Fornés.  
Procurador: Antonio Lloret Espí.  
Demandats: Jerónimo Moncho Pascual, María Teresa Moncho Pascual, Jaime Moncho Pascual, Vicente Moncho Pascual, Antonio Moncho Pascual, Jaime Moncho Ripoll, María Teresa Moncho Cortés, José Frax Benedí i hereus i herència jacent de José Frax Benedí.  
Procuradors: Vicente Bardisa Juan, Miguel Martínez Gómez i Jaime Lloret Sebastián.  
Ana Isabel Galiana Lara, secretària del Jutjat de Primera Instància número 1 de Benidorm, faig saber que en les actuacions de referència, a instàncies del procurador Antonio Lloret Espí, en nom i representació de Rafael Mira Fornés contra Jerónimo Moncho Pascual, María Teresa Moncho Pascual, Jaime Moncho Pascual, Vicente Moncho Pascual, Antonio Moncho Pascual, Jaime Moncho Ripoll, María Teresa Moncho Cortés, José Frax Benedí i hereus i herència jacent de José Frax Benedí, ha sigut dictada sentència, el encapçalament i la part dispositiva de la qual són literalment com segueix.  
  
«Sentència número 347/2014  
Benidorm, 29 de desembre de 2014  
José Luis Fortea Gorbe, magistrat jutge titular del Jutjat de Primera Instància número 1 de Benidorm i el seu partit, he vist les actuacions de referència, seguides amb el número 575/2005, en nom del rei, es dicta aquesta resolució, amb fonament en els següents  
  
Dispositiva  
Primer. Estime la demanda interposada per Rafael Mira Fornés contra Jerónimo, Teresa, Jaime, Vicente i Antonio Moncho Pascual, com a hereus de Jaime Moncho Ripoll, i la resta d'hereus ignorats; contra els hereus desconeguts i/o herència jacent de José Frax Benedí, declare que l'actor és legítim propietari de la finca registral 2692-N del Registre de la Propietat de La Vila Joiosa, al tom 828, llibre 104, foli 148, com a terreny de secà en terme de Finestrat, amb una extensió superficial actual de 160.850 metres quadrats, i que limita, al nord, amb Vicente Francisco Lloret; al sud, amb Miguel Llorca; a l'est, amb José Martorell i altres, i, a l'oest, amb Antonio Llorca; la titularitat registral d'aquesta figurava a favor de Jerónimo i Jaime Moncho Ripoll, a parts iguals i proindivís; condemne els codemandats a sotmetre's a l'anterior declaració i ordene la cancel·lació d'inscripcions registrals contradictòries. Aquesta resolució val com a títol per a la inscripció del domini declarat.  
  
  
Segon. Sense costes.  
Lliureu i uniu un testimoni a les actuacions, i incloeu l'original en el llibre de sentències.  
Notifiqueu aquesta resolució a les parts en el termini dels cinc dies següents al de la seua data, i feu-los saber que aquesta no és ferma, i en contra seua es pot interposar un recurs d'apel·lació davant de l'Audiència Provincial d'Alacant; si és el cas, han de presentar un escrit de preparació del recurs en aquest jutjat en el termini dels 20 dies següents a la notificació (article 458 i següents de la Llei d'Enjudiciament Civil), on l'apel·lant ha d'exposar les al·legacions en què es base la seua impugnació, a més de citar la resolució apel·lada i els pronunciaments que impugna.  
Igualment es fa saber a les parts que, per a la interposició del recurs d'apel·lació esmentat, a més, és necessària la consignació, en el compte d'aquest jutjat, del depòsit previst en la disposició addicional quinzena de la Llei Orgànica del Poder Judicial, en la redacció donada per la Llei Orgànica 1/2009, de 3 de novembre, apartat 3, lletra b, per una quantia de 50 euros, així com la liquidació de la taxa que procedisca per l'aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses (BOE 280, 21.11.2012).  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i el seu partit.  
Publicació. La sentència anterior ha sigut donada, llegida i publicada pel magistrat jutge que subscriu, mentre celebrava audiència pública en el dia de la seua data. En done fe.  
  
Interlocutòria  
Magistrat jutge: José Luis Fortea Gorbe.  
Benidorm, 27 de maig de 2015.  
  
Antecedents de fet  
Primer. En aquest procediment s'ha dictat la Sentència el 29 de desembre de 2014, número 347/2014, que ha sigut notificada a les parts litigants.  
Segon. En la resolució indicada s'han omés distints extrems pel que fa a la identitat dels litigants i de l'objecte litigiós. Així, ha de fer-se constar, en l'antecedent de fet primer i en la dispositiva, que els demandats són: «Jerónimo, María Teresa, Jaime, Vicente i Antonio Moncho Pascual, en qualitat d'hereus de Jaime Moncho Ripoll; María Teresa Moncho Cortés, com a hereva de Jerónimo Moncho Ripoll, altres hereus ignorats de Jerónimo Moncho Ripoll, així com la seua herència jacent en cas que aquesta no haja sigut acceptada, hereus desconeguts i/o herència jacent de José Frax Benedí»; això, en identificar María Teresa Moncho Pascual com Teresa Moncho Pascual; s'ha omés igualment en la dispositiva «Teresa Moncho Cortés, com a hereva de Jerónimo Moncho Ripoll, altres hereus ignorats de Jerónimo Moncho Ripoll, així com la seua herència jacent en cas que aquesta no haja sigut acceptada». I pel que fa a la finca objecte de la dispositiva, s'ha d'afegir l'actual finca 10172 del Registre de la Propietat número 1 de La Vila Joiosa (finca resultant Rua 8-b), inscrita al tom 1393, llibre 183, foli 74; finca aquesta, com es diu, que resulta de la reparcel·lació i que prové de la finca 2962, la qual cosa es va precisar i concretar en l'acte de l'audiència prèvia.  
Tercer. Rafael Mira Fornés, part actora en aquestes actuacions, ha demanat l'aclariment avantdit.  
  
Part dispositiva  
  
Acord  
Estime la petició formulada d'aclarir sentència en 29 de desembre de 2014, número 347/2014, dictada en aquest procediment, en el sentit que s'indica en l'antecedent de fet segon d'aquesta resolució, i es modifica l'antecedent de fet primer de la sentència i la seua dispositiva amb l'esmentada identificació de demandats, la seua condició i l'afegit de la finca 10488.  
Lliureu una certificació d'aquesta resolució, que quedarà unida a aquestes actuacions, i porteu el seu original al llibre de resolucions definitives.  
Mode d'impugnació: contra aquesta resolució no podrà interposar-se cap recurs, sense perjudici dels recursos que procedisquen, si és el cas, contra la resolució a què es refereix la sol·licitud d'aclariment.  
Així ho mana i acorda el jutge.  
  
Interlocutòria  
Magistrat jutge: José Luis Fortea Gorbe.  
Benidorm, 1 d'octubre de 2015  
  
Antecedents de fet  
Primer. En aquest procediment s'ha dictat la Sentència número 347/2014, de data 29 de desembre de 2014, que ha sigut notificada a les parts litigants.  
Segon. En la resolució indicada figuren els paràgrafs següents:  
Estime la demanda interposada per Rafael Mira Fornés contra Jerónimo, Teresa, Jaime, Vicente i Antonio Moncho Pascual, en qualitat d'hereus de Jaime Moncho Ripoll, i la resta d'hereus ignorats; contra els hereus desconeguts i/o herència jacent de José Frax Benedí, declare que l'actor és legítim propietari de la finca registral 2692-N del Registre de la Propietat de La Vila Joiosa, al tom 828, llibre 104, foli 148, com a terreny de secà en terme de Finestrat, amb una extensió superficial actual de 160.850 metres quadrats, i que limita al nord, amb Vicente Francisco Lloret; al sud, amb Miguel Llorca; a l'est, amb José Martorell i altres, i, a l'oest, amb Antonio Llorca; i la titularitat registral del qual figurava a favor de Jerónimo i Jaime Moncho Ripoll, a parts iguals i proindivís; condemne els codemandats a sotmetre's a l'anterior declaració i ordene la cancel·lació d'inscripcions registrals contradictòries; aquesta resolució val com a títol per a la inscripció del domini declarat.  
  
  
Tercer. Rafael Mira Fornés, part actora en aquestes actuacions, ha demanat l'aclariment del número de la finca a què es refereix la dispositiva de la sentència.  
  
Part dispositiva  
Acord  
Estimar la petició formulada d'aclarir la Sentència número 347/2014, de data 29 de desembre de 2014, dictada en aquest procediment, en el sentit que s'indica.  
On diu: finca registral 2.692-N del Registre de la Propietat de La Vila Joiosa, al tom 828, llibre 104, foli 148.  
Ha de dir: finca registral 2.962-N del Registre de la Propietat de La Vila Joiosa, al tom 828, llibre 104, foli 148.  
Lliureu una certificació d'aquesta resolució, que quedarà unida a estes actuacions, i porteu el seu original al llibre de resolucions definitives.  
Mode d'impugnació: contra esta resolució no podrà interposar-se cap recurs, sense perjuí dels recursos que procedisquen, si és el cas, contra la resolució a què es refereix la sol·licitud d'aclariment.  
Així ho mana i acorda el jutge».  
  
I perquè servisca de notificació als demandats rebels, Vicente Moncho Pascual i herència jacent i/o hereus desconeguts de José Frax Benedí, expedisc aquest edicte.  
  
Benidorm, 1 d'octubre de 2015.- La secretària judicial: Ana Isabel Galiana Lara.